ai4bharat/Pralekha huggingface dataset:
বৈদ্যুতিন ও তথ্যপ্রযুক্তি মন্ত্রক
এনআইসিএসআই ২৮ জানুয়ারি রৌপ্য জয়ন্তী উদযাপন করবে ; তথ্য প্রযক্তি মন্ত্রী শ্রী রবি শঙ্কর প্রসাদ অনুষ্ঠানে প্রধান অতিথি হিসেবে উপস্থিত থাকবেন
নয়াদিল্লী, ২৭ জানুয়ারি, ২০২১
কেন্দ্রীয় বৈদ্যুতিন ও তথ্য প্রযুক্তি মন্ত্রকের অধীনস্থ ন্যাশনাল ইনফরমেটিক্স সেন্টারের  রাষ্ট্রায়ত্ত্ব সংস্থা ন্যাশনাল ইনফরমেটিক্স সেন্টার সার্ভিসেস ইনকরপোরেটেড  আগামী ২৮ জানুয়ারি সংস্থার রৌপ্য জয়ন্তী উদযাপন করবে। কেন্দ্রীয় বৈদ্যুতিন ও তথ্য প্রযুক্তি, যোগাযোগ এবং আইন ও বিচার মন্ত্রী শ্রী রবি শঙ্কর প্রসাদ এই অনুষ্ঠানে প্রধান অতিথি হিসেবে উপস্থিত থাকবেন। বৈদ্যুতিন ও তথ্য প্রযুক্তি মন্ত্রকের সচিব শ্রী অজয় সেহনয়, মন্ত্রকের অতিরিক্ত সচিব এবং এনআইসিএসআই-এর চেয়ারম্যান ডঃ রাজেন্দ্র কুমার, এনআইসি-র মহানির্দেশক ডঃ নীতা ভার্মা, টেক মাহিন্দ্রা ইন্ডিয়ার মুখ্য কার্যনির্বাহী আধিকারিক শ্রী সি পি গুরবানী, ন্যাসকমের সভাপতি শ্রীমতি দেবযানী ঘোষ এবং এনআইসিএসআই-এর ম্যানেজিং ডিরেক্টর শ্রী প্রশান্ত কুমার মিত্তল এই অনুষ্ঠানে উপস্থিত থাকবেন।
এই উপলক্ষ্যে আয়োজিত অনুষ্ঠানে মন্ত্রী এনআইসি অ্যান্ড এনআইসিএসআই-সিইডিএ-এর ভার্চুয়াল নজরদারি ব্যবস্থা তেজস উদ্বোধন করবেন। এই ব্যবস্থাপনার মাধ্যমে সরকারি পরিষেবার মানোন্নয়ন ও দক্ষতা বৃদ্ধি এবং বিভিন্ন নীতি নির্ধারণের ক্ষেত্রে গুরুত্বপূর্ণ তথ্য পেতে সুবিধা হবে। মন্ত্রী ওই অনুষ্ঠানে বৈদ্যুতিন পদ্ধতিতে অকশনের কাজের সুবিধার জন্য ই-অকশন ইন্ডিয়া, কর্মচারীরা যেকোন জায়গা থেকে যাতে কাজ করতে পারেন তার জন্য একটি ভার্চুয়াল প্ল্যাটফর্ম- এনি হোয়্যার পোর্টাল, ডিজিটাল ইন্ডিয়ার আন্তর্জাতিক স্তরে ব্র্যান্ডিং-এর জন্য এনআইসি প্রোডাক্টস পোর্টফোলিও উদ্বোধন করবেন।
এই অনুষ্ঠানটি সকাল ১১.৩০ মিনিটে শুরু হবে। এনআইসি-র সোস্যাল মিডিয়া প্ল্যাটফর্ম- https://webcast.gov.in/nicsihttps://webcast.gov.in/nicsi- এ সম্প্রচারিত হবে।
তথ্য ও যোগাযোগ প্রযুক্তির পরিষেবা শিল্পে ১৯৯৫ সালের ২৯শে আগস্ট এনআইসিএসআই তার যাত্রা শুরু করেছিল। দেশ জুড়ে কেন্দ্রীয় ও রাজ্য সরকারগুলির এবং রাষ্ট্রায়ত্ত্ব সংস্থাগুলির তথ্য প্রযুক্তিগত বিভিন্ন বিষয়ে সাহায্য করতে এবং ই গভর্ন্যান্স প্রকল্পগুলিতে সহযোগিতার জন্য এই সংস্থা কাজ করে।
বিভিন্ন ই-গভ প্রকল্প সঠিকভাবে পরিচালনার মধ্য দিয়ে আর্থ-সামাজিক উন্নয়নের জন্য এনআইসিএসআই সফলভাবে কাজ করছে। তথ্য বিশ্লেষণে উৎকর্ষ কেন্দ্র, তথ্য প্রযুক্তি শিল্পের পরামর্শ, আন্তর্জাতিক ক্ষেত্রে বিভিন্ন প্রচার সংক্রান্ত উদ্যোগ, ক্লাউড সার্ভিসেস, তথ্য যোগাযোগ প্রযুক্তির ব্যবহার বাড়ানো, মানব সম্পদের যথাযথ ব্যবহারের জন্য প্রশিক্ষণ সহ নানা গুরুত্বপূর্ণ কাজ এনআইসিএসআই করে থাকে। এর কয়েকটি গুরুত্বপূর্ণ উদ্যোগ হল- ই অফিস, ই ট্রান্সপোর্ট, ই হাসপাতাল, ই প্রিজন্স, ই কোর্ট সহ ক্ষেত্রগুলিতে যথাযথ পরিষেবা দিতে সাহায্য করা।
অর্থমন্ত্রক
পিএমজেজেবিওয়াই এবং পিএমএসবিওয়াই-এর তিন মাসের প্রচারাভিযানে তালিকাভুক্তি জোরালো করতে মুখ্য সচিবদের সঙ্গে বৈঠকে পৌরোহিত্য করেন আর্থিক পরিষেবা দপ্তরের সচিব
নয়াদিল্লি, ১১ এপ্রিল, ২০২৩
গ্রাম পঞ্চায়েত স্তরে ‘প্রধানমন্ত্রী জীবনজ্যোতি বিমা যোজনা’  এবং ‘প্রধানমন্ত্রী সুরক্ষা বিমা যোজনা’ -র মতো ক্ষুদ্র বিমা প্রকল্পে পরিষেবা বৃদ্ধি করতে তিন মাসের জোরালো প্রচারাভিযান নিয়ে মুখ্য সচিবদের সঙ্গে বৈঠকে পৌরোহিত্য করেন আর্থিক পরিষেবা দপ্তরের সচিব ডঃ বিবেক যোশী। এই প্রকল্পগুলির বৈশিষ্ট্য এবং মূলগত উদ্দেশ্য তুলে ধরে মানুষকে এর আওতায় নিয়ে আসাই হচ্ছে এই প্রচারাভিযানের মূল উদ্দেশ্য। দেশের সমস্ত জেলায় তিন মাসব্যাপী এই প্রচারাভিযান ১ এপ্রিল, ২০২৩ থেকে ৩০ জুন, ২০২৩ পর্যন্ত চলবে।
বৈঠকে রাজ্য এবং কেন্দ্রশাসিত অঞ্চলগুলিকে এই ক্ষুদ্র বিমা প্রকল্পগুলিতে আরও বেশি মানুষের অন্তর্ভুক্তির ওপর জোর দেওয়া হয়। বর্তমানে পিএমজেজেবিওয়াই-এর সুবিধাভোগীর সংখ্যা ৮ কোটি ৩০ লক্ষ এবং পিএমএসবিওয়াই-এর ক্ষেত্রে এই সংখ্যা ২৩ কোটি ৯০ লক্ষ। ১৫,৫০০ কোটি টাকা এই বিমা খাতে এ পর্যন্ত প্রদান করা হয়েছে।
ডঃ যোশী সমস্ত রাজ্য ও কেন্দ্রশাসিত অঞ্চলের মুখ্য সচিবদের এই কর্মসূচিকে সাফল্যমণ্ডিত করে তোলার জন্য আহ্বান জানান। সমস্ত রাষ্ট্রায়ত্ত ব্যাঙ্কের প্রধানদের সঙ্গে এই লক্ষ্যে তিনি ১৩ এপ্রিল, ২০২৩ তারিখে বৈঠক করবেন।
পিএমজেজেবিওয়াই-এর আওতায় কোনও সুবিধাভোগীর যে কোনও কারণবশত মৃত্যু হলে ২ লক্ষ টাকার বিমার সুযোগ পাবেন। অন্যদিকে, পিএমএসবিওয়াই-এর আওতায় দুর্ঘটনায় পুরোপুরি পঙ্গু বা মৃত্যু হলে ২ লক্ষ টাকা এবং আংশিক পঙ্গুত্বের ক্ষেত্রে ১ লক্ষ টাকার বিমার সুবিধা পাওয়া যাবে। এই দুটি প্রকল্পেই বিমার অঙ্ক সুবিধাভোগী বা তাঁর পরিবার-পরিজন পাবেন।
PG/AB/DM/
(Visitor Counter : 51
ভূ-বিজ্ঞানমন্ত্রক
হিমালয় সংলগ্ন পশ্চিমবঙ্গ সহ পূর্ব উত্তর প্রদেশ, মধ্যপ্রদেশ, বিদর্ভ, ঝাড়খন্ড, ওডিশা, অরুণাচল প্রদেশ ও আসামে বিক্ষিপ্তভাবে কিছু কিছু এলাকায় প্রবল বর্ষণের পূর্বভাস; ছত্তিশগড়ের কিছু কিছু এলাকায় প্রবল থেকে অতিপ্রবল বৃষ্টির সম্ভাবনা
নয়াদিল্লি, ২৪ জুন, ২০২১
ভারতীয় আবহাওয়া দপ্তরের জাতীয় আবহাওয়া পূর্বাভাস কেন্দ্রের তথ্যানুযায়ী, ছত্তিশগড়ের কোনও কোনও জায়গায় আজ প্রবল থেকে অতিপ্রবল বর্ষণের পূর্বাভাস রয়েছে। এছাড়াও, হিমালয় সংলগ্ন পশ্চিমবঙ্গ সহ পূর্ব উত্তর প্রদেশ, মধ্যপ্রদেশ, বিদর্ভ, ঝাড়খন্ড, ওডিশা, অরুণাচল প্রদেশ ও আসামে বিক্ষিপ্তভাবে কিছু কিছু এলাকায় প্রবল বর্ষণের পূর্বাভাস দেওয়া হয়েছে। আরও বলা হয়েছে, প্রবল বৃষ্টির সঙ্গে সঙ্গে ঘণ্টায় ৪০-৫০ কিলোমিটার গতিবেগে ঝড়ো হাওয়া বইতে হাওয়া বইতে পারে এবং বজ্রবিদ্যুতের সম্ভাবনা রয়েছে। উত্তর-পূর্ব ভারতের সমস্ত রাজ্য, পূর্ব উত্তর প্রদেশ, পূর্ব রাজস্থান, মধ্যপ্রদেশ, অন্ধ্র উপকূল, তেলেঙ্গানা, রয়্যালসীমা, তামিলনাডু ও পন্ডিচেরীতেও কোথাও কোথাও প্রবল বর্ষণের পূর্বাভাস দেওয়া হয়েছে।
এদিকে দক্ষিণ-পশ্চিম, পশ্চিম-মধ্য এবং উত্তর-পূর্ব আরব সাগরের ওপর দিয়ে ঘণ্টায় ৪০-৫০ কিলোমিটার গতিবেগে ঝড়ো হাওয়া বইতে পারে। এজন্য গুজরাট উপকূলের মৎস্যজীবীদের গভীর সমুদ্রে মাছ ধরতে যেতে নিষেধ করা হয়েছে। পশ্চিম-মধ্য বঙ্গোপসাগর এবং অন্ধ্র উপকূল বরাবর ঝড়ো হাওয়ার পূর্বাভাস থাকায় সেখানেও মৎস্যজীবীদের সমুদ্রে না যেতে বলা হয়েছে।
CG/BD/SB
(Visitor Counter : 93
স্বাস্থ্যওপরিবারকল্যাণমন্ত্রক
হালকা উপসর্গযুক্ত কোভিড-১৯ আক্রান্ত রোগীদের জন্য এইমস-এর চিকিৎসকদের পরামর্শ
নয়াদিল্লী, ১৫ মে, ২০২১
কোভিড-১৯এ কেউ সংক্রমিত হলে যেসব উপসর্গ দেখা যায় সেগুলি হল : জ্বর, শুকনো কাশি, ক্লান্তি, খাবারে স্বাদ না পাওয়া, গন্ধের অনুভূতি চলে যাওয়া, গলা ব্যাথা, মাথা ব্যাথা, শরীর ব্যাথা, ডাইরিয়া, ত্বকে চুলকানি এবং মাঝেমধ্যে চোখ লাল হয়ে যাওয়া। যদি আপনার এই লক্ষ্যণগুলির মধ্যে কোন একটি হয়ে থাকে তাহলে তৎক্ষণাৎ নিজেকে অন্যদের থেকে আলাদা করে নিন। যেসব রোগী কোভিড-১৯এ আক্রান্ত তাদের জন্য ‘বাড়িতে থেকে চিকিৎসার ব্যবস্থা’ শীর্ষক এক আলোচনায় দিল্লীর এইমস-এর চিকিৎসক ডঃ নিরজ নিশ্চল এই পরামর্শ দিয়েছেন। কেন্দ্রীয় স্বাস্থ্য ও পরিবার কল্যাণ মন্ত্রক এই ওয়েবিনারের আয়োজন করেছিল।
দেখা গেছে ৮০ শতাংশ সংক্রমিতের মৃদু উপসর্গ হয়ে থাকে। যদি আরটিপিসিআর টেস্টে নেগেটিভ রিপোর্ট আসে অথচ সংক্রমণের লক্ষণ দেখা যায় তখন আর একবার নমুনা পরীক্ষা করানোর পরামর্শ দেওয়া হয়ে থাকে। অসুখের তীব্রতা অনুযায়ী সংক্রমিতকে হাসপাতালে ভর্তি করতে হয়।
চিকিৎসার জন্য সঠিক সময়ে ওষুধ খাওয়া জরুরি। তবে ওষুধ খাওয়াটাই যথেষ্ট নয় তাই রোগীদের জানতে হবে কখন-কতটা ওষুধ খাওয়া দরকার।
হোম আইসোলেশনের সিদ্ধান্ত চিকিৎসকের সঙ্গে পরামর্শক্রমে নেওয়া প্রয়োজন। ষাটোর্ধ নাগরিক, উচ্চ রক্তচাপ, ডায়াবেটিস, হৃদরোগী সহ যাঁরা নানান জটিল অসুখে ভুগছেন তাঁদের ক্ষেত্রে এই সিদ্ধান্ত নেওয়া অত্যন্ত জরুরি। কোভিড-১৯এ সংক্রমিতদের জন্য কিছু পদক্ষেপ নেওয়া প্রয়োজন। নিয়মিত ওষুধ খাওয়ার পাশাপাশি জীবানুমুক্ত করা এবং পরিষ্কার-পরিচ্ছন্ন থাকা বাধ্যতামূলক। ওষুধপত্র আগেই সংগ্রহ করে রাখা প্রয়োজন। স্বাস্থ্য সংক্রান্ত তথ্য, স্বাস্থ্যকর্মী, হটলাইন নাম্বার ইত্যাদির একটি তালিকা তৈরি করতে হবে। এছাড়াও জরুরি পরিস্থিতিতে সাহায্যের জন্য বন্ধু-বান্ধব, পরিবারের সদস্য এবং প্রতিবেশীদের ফোন নাম্বারের একটি তালিকা করে রাখা প্রয়োজন। বাড়ির শিশুদের জন্য যথাযথ পরিকল্পনা নিতে হবে।
হালকা ও যাঁদের কোনো রোগ উপসর্গ নেই এ ধরণের লোকেদের হোম আইসোলেশনে থাকা প্রয়োজন। রোগী যাতে নিয়মিতভাবে ওষুধ পায় সেদিকে সচেতন থাকতে হবে। চিকিৎসকদের সঙ্গে স্বাস্থ্যকর্মীদের নিয়মিত যোগাযোগ রাখা অত্যন্ত জরুরি। যাঁদের কোভিড হবে তাঁদের তৃস্তরীয় মাস্ক পড়তে হবে। প্রতি ৮ ঘণ্টা অন্তর মাস্ক ফেলে দিতে হবে এবং ফেলা দেওয়ার আগে সেই মাস্কটিকে স্যানিটাইজ করা জরুরি। যখন স্বাস্থ্যকর্মীদের সঙ্গে সংক্রমিতের কথা হবে সেইসময় দু-জনেরই এন-৯৫ মাস্ক পড়ে থাকা প্রয়োজন।
শরীরে অক্সিজেনের মাত্রা পরীক্ষা করার জন্য পাল্স্ অক্সিমিটার ব্যবহার করা প্রয়োজন। নেলপালিশ বা কৃত্রিম নখ পড়ে থাকলে চলবে না। রোগীর হাত যদি ঠান্ডা থাকে তাহলে সেটিকে গরম করা প্রয়োজন। রেমডেসিভির বাড়িতে থাকা অবস্থায় কখনই ব্যবহার করা উচিত নয়। হোম আইসোলেশনে থাকার সময় ইতিবাচক মানসিকতা ও ব্যায়াম করতে হবে। যদি অক্সিজেনের মাত্রা ৯৪-এর নিচে চলে যায় তাহলে সেক্ষেত্রে হাসপাতালে ভর্তি হওয়া জরুরি। ইভারমেকটিন ওষুধ খাওয়ার আগে দেখতে হবে রোগীর রোগ প্রতিরোধ ক্ষমতা কতটা আছে। প্যারাসিটামলের ক্ষেত্রেও একই শর্ত প্রযোজ্য। অর্থাৎ চিকিৎসকের থেকে পরামর্শ নিয়েই এগুলি খাওয়া যেতে পারে। মহারাষ্ট্র সরকার জানিয়েছে ফেবিফ্লু-এর জন্য কি ধরণের ব্যবস্থাপনা নিতে হবে।
অনেক রোগীরা অ্যাজিথ্রোমাইসিন খাওয়ার বিষয়ে প্রশ্ন করেন। কিন্তু চিকিৎসকরা এই ধরণের ওষুধ খেতে পরামর্শ দেন না। আলোচনার সময় বিশেষজ্ঞরা স্পষ্টভাবে জানিয়েছেন হোম আইসোলেশনে থাকার সময় ডাক্তারের পরামর্শ ছাড়া কোনো ওষুধ খাওয়া উচিত নয়।
CG/CB /NS
(Visitor Counter : 10853
বস্ত্রমন্ত্রক
একতা বস্ত্রের আনুষ্ঠানিক করলেন বস্ত্র মন্ত্রী
নয়াদিল্লি, ৩১ অক্টোবর, ২০১৮
সর্দার বল্লভ ভাই প্যাটেলের জন্মবার্ষিকীতে গুরুগ্রামে বস্ত্র মন্ত্রী শ্রীমতী স্মৃতি ইরানি আজ একতা বস্ত্রের আনুষ্ঠানিক প্রকাশ করেন। তিনি একতা পদযাত্রার সূচনা করেন এবং রপ্তানি পরিষদের কর্মীদের ও প্রশিক্ষণ এবং নক্শা বিষয়ক কেন্দ্রের পড়ুয়াদের একতার শপথবাক্য পাঠ করান।
একতা বস্ত্রের বিষয়ে মানুষের মধ্যে ধারণা সৃষ্টি করতে সংশ্লিষ্ট দপ্তরের কর্মীদের আহ্বান জানান স্মৃতি ইরানি। তিনি বলেন, এটাই হবে সর্দার বল্লভ ভাই প্যাটেলকে প্রকৃত শ্রদ্ধার্ঘ্য। শ্রীমতী ইরানি এইপিসিকে রাজন্য শাসিত দেশীয় রাজ্যগুলিকে একত্রিত করার যে ইতিহাস সর্দার প্যাটেলের রয়েছে, তা কাপড়ের নক্শায় তুলে ধরতে বলেন।
অনুষ্ঠানে বস্ত্র মন্ত্রী এই ক্ষেত্রে দক্ষ শ্রমিকদের উন্নয়নে ২০১৬ সালে কেন্দ্রের ঘোষিত ৬ হাজার কোটি টাকার প্রকল্পের উল্লেখ করেন।
CG/PM/SB…
(Visitor Counter : 45
মন্ত্রিসভারঅর্থনৈতিকবিষয়সংক্রান্তকমিটি
সংখ্যালঘু ছাত্রছাত্রীদের জন্য ২০১৭-১৮ থেকে ২০১৯-২০ পর্যন্ত স্কলারশিপ প্রকল্প চালিয়ে যাওয়ার অনুমোদন দিয়েছে কেন্দ্রীয় মন্ত্রিসভা
নয়াদিল্লি, ১৮ জুলাই ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি ৬টি সংখ্যালঘু জনগোষ্ঠীর ছাত্রছাত্রীদের জন্য ম্যাট্রিক পূর্ব, ম্যাট্রিক পরবর্তী এবং মেধা-ভিত্তিক স্কলারশিপ প্রকল্প ২০১৯-২০ পর্যন্ত চালিয়ে যাওয়ার সিদ্ধান্তে অনুমোদন দিয়েছে। এর জন্য মোট ৫৩৩৮.৩২ কোটি টাকা ব্যয় হবে এবং বছরে ৭০ লক্ষ ছাত্রছাত্রী উপকৃত হবে।
এই স্কলারশিপ প্রকল্পগুলির মূল বৈশিষ্ট্য হ’ল – জাতীয় স্কলারশিপ পোর্টালের মাধ্যমে তা রূপায়ণ করা হবে এবং প্রত্যক্ষ সুবিধা হস্তান্তর ব্যবস্থার মাধ্যমে তা প্রাপকদের দেওয়া হবে। প্রায় ৭০ লক্ষ স্কলারশিপ এই সব প্রকল্পের আওতায় দেওয়া হবে। পূর্ববর্তী বছরের ফাইনাল পরীক্ষায় যেসব ছাত্রছাত্রী ন্যূনতম ৫০ শতাংশ নম্বর পেয়েছে, তাদেরই এই স্কলারশিপ দেওয়া হবে। ছাত্রছাত্রীদের সরকারি স্কুলে/প্রতিষ্ঠানে অথবা স্বীকৃত বেসরকারি স্কুল/প্রতিষ্ঠানে পড়াশুনা করতে হবে। ২০১১-র জনগণনা অনুসারে রাজ্য/গোষ্ঠী-ভিত্তিক অর্থ বরাদ্দ করা হবে। নতুন স্কলারশিপের ক্ষেত্রেই একমাত্র লক্ষ্যমাত্রা থাকবে। নতুন স্কলারশিপের সঙ্গে পুরনো স্কলারশিপও পুনর্নবীকরণ করা হবে। তবে তার জন্য ছাত্রছাত্রীদের যোগ্যতামান বজায় রাখতে হবে।
প্রাক্-ম্যাট্রিক স্কলারশিপ প্রকল্পে লক্ষ্য হ’ল – প্রথম থেকে দশম শ্রেণী পর্যন্ত সংখ্যালঘু ছাত্রছাত্রীদের স্কুলে পাঠাতে অভিভাবকদের উৎসাহিত করা। যেসব অভিভাবকের বার্ষিক আয় ১ লক্ষ টাকার নীচে, তাঁদের সন্তানরাই এই স্কলারশিপ পাবার যোগ্য বলে বিবেচিত হবে। মোট ৩০ লক্ষ নতুন প্রাপককে এই স্কলারশিপ দেওয়ার লক্ষ্যমাত্রা ধরা হয়েছে।
ম্যাট্রিক পরবর্তী স্কলারশিপের ক্ষেত্রে ২ লক্ষ টাকা পর্যন্ত বার্ষিক আয়সম্পন্ন অভিভাবকদের সন্তানদের বিবেচনা করা হবে। এই ক্ষেত্রে ৫ লক্ষ নতুন প্রাপককে এই স্কলারশিপ দেওয়ার লক্ষ্যমাত্রা নেওয়া হয়েছে। অন্যদিকে, মেধা-ভিত্তিক স্কলারশিপের জন্য স্নাতক ও স্নাতকোত্তর পর্যায়ে পাঠরত সংখ্যালঘু ছাত্রছাত্রীদের বিবেচনা করা হবে। এক্ষেত্রে যেসব অভিভাবকের বার্ষিক আয় আড়াই লক্ষ টাকার মধ্যে তাঁদের সন্তানদের এই সুবিধার জন্য বিবেচনা করা হবে। এই প্রকল্পে মোট ৬০ হাজার নতুন প্রাপককে স্কলারশিপ দেওয়ার লক্ষ্যমাত্রা নেওয়া হয়েছে।
CG/PB/SB……
(Visitor Counter : 34
যুবওক্রীড়াবিষয়কমন্ত্রক
দেশে ক্রীড়াক্ষেত্রের উন্নয়নে আরও বেশি মাত্রায় বিনিয়োগের আহ্বান জানালেন কর্ণেল রাজ্যবর্ধন রাঠোর
নয়াদিল্লি, ২৬ জুলাই, ২০১৮
দেশের ক্রীড়া ক্ষেত্রের উন্নয়নে বিনিয়োগের আহ্বান জানিয়েছেন কেন্দ্রীয় ক্রীড়া ও যুব বিষয়ক তথা তথ্য ও সম্প্রচার মন্ত্রী কর্ণেল রাজ্যবর্ধন রাঠোর। আজ তিনি নয়াদিল্লিতে ‘স্কোর কার্ড, ২০১৮’ নামের একটি অনুষ্ঠানে ভাষণ দিচ্ছিলেন। কর্ণেল রাঠোর জানান যে স্থানীয় ও আঞ্চলিক পর্যায়ের সম্ভাবনাগুলিকে যথাযথ স্বীকৃতিদানের মাধ্যমে উৎসাহ দেওয়ার জন্য একটি বিশেষ ব্যবস্থা গড়ে তোলা হচ্ছে ক্রীড়া মন্ত্রকের পক্ষ থেকে। এই ধরণের প্রতিশ্রুতিময় সম্ভাবনাগুলিকে আন্তর্জাতিক মঞ্চে নিয়ে যাওয়ারও চিন্তাভাবনা রয়েছে তাঁর মন্ত্রকের।
কর্ণেল রাঠোর বলেন, ‘খেলো ইন্ডিয়া’ কর্মসূচির আওতায় ক্রীড়া প্রতিভাকে উৎসাহদানের যে ব্যবস্থা রয়েছে তা ইতিমধ্যেই সমাদর লাভ করেছে জনসাধারণের মধ্যে। ৮ থেকে ১০ বছর বয়সী ছেলে-মেয়েদের ক্রীড়া প্রতিভা চিহ্নিত করতে এক বিশেষ কর্মসূচির কাজও শুরু হয়েছে। ক্রীড়া প্রতিভার বিকাশ এবং যোগ্য অ্যাথলিটদের সুযোগ-সুবিধাদানের ক্ষেত্রে অর্থ কোন বাধা হয়ে দাঁড়াবে না বলে সুস্পষ্টভাবে ঘোষণা করেন তিনি।
CG/SKD/DM/….
(Visitor Counter : 63
প্রধানমন্ত্রীরদপ্তর
আগামীকাল ‘শ্রী রামজন্মভূমি মন্দির’-এর শিলান্যাস অনুষ্ঠানে যোগ দেবেন প্রধানমন্ত্রী
নতুনদিল্লি, ৪ আগস্ট, ২০২০
প্রধানমন্ত্রী শ্রী নরেন্দ্র মোদী আগামীকাল অযোধ্যায় ‘শ্রী রাম জন্মভূমি মন্দির’-এর শিলান্যাস অনুষ্ঠানে অংশগ্রহণ করবেন।
এই অনুষ্ঠানের আগে প্রধানমন্ত্রী হনুমানগড়ি দর্শন করবেন ও পূজো দেবেন। এর পর তিনি শ্রী রাম জন্মভূমিতে যাবেন। সেখানে ‘ভগবান শ্রী রামলালা বিরাজমান’ দর্শন ও পূজো করবেন। তারপর শ্রী মোদী একটি পারিজাত গাছের চারা পুঁতবেন এবং ভূমি পূজন  করবেন।
প্রধানমন্ত্রী এরপর মন্দিরের ভিত্তি প্রস্তর স্থাপন এবং ‘শ্রী রাম জন্মভূমি মন্দির’-এর উপর স্মারক ডাক টিকিট প্রকাশ করবেন।
(CG/CB
অর্থমন্ত্রক
ডিজিটাল অর্থনীতি এবং স্টার্ট-আপ সংস্থার প্রতিনিধিদের সঙ্গে কেন্দ্রীয় অর্থ এবং কর্পোরেট বিষয়ক দপ্তরের প্রতিমন্ত্রী শ্রী অনুরাগ ঠাকুরের প্রাক্-বাজেট বৈঠক
নয়াদিল্লি, ১৫ জুন, ২০১৯
কেন্দ্রীয় অর্থমন্ত্রী এবং কর্পোরেট বিষয়ক দপ্তরের প্রতিমন্ত্রী শ্রী অনুরাগ ঠাকুর আজ নতুন দিল্লিতে ডিজিটাল অর্থনীতি এবং স্টার্ট-আপ সংস্থার প্রতিনিধিদের সঙ্গে প্রাক্-বাজেট বৈঠকে মিলিত হয়েছেন।
এই বৈঠকে বিগ ডেটা টেকনলজি ব্যবহার করে অর্থনৈতিক ও আর্থিক পরিস্থিতির পূর্বাভাস দেওয়া, ক্ষুদ্র এবং মাঝারি শিল্পোদ্যোগের ক্ষেত্রে এই প্রযুক্তির ব্যবহার এবং জন-প্রশাসনের ক্ষেত্রে ব্যাপকভাবে এর ব্যবহার বিষয়ে আলোচনা হয়। এছাড়া, ডিজিটাল পরিকাঠামো এবং সরকারের ভূমিকা, ডিজিটাল অর্থনীতির নিয়ন্ত্রণমূলক নিয়মকানুন বিশেষ করে, তথ্যের গোপনীয়তা, গ্রাহক সুরক্ষা এবং পরিষেবার বিষয়ে এই ধরনের নিয়মকানুন নিয়েও আলোচনা হয়। সংশ্লিষ্ট ক্ষেত্রের প্রতিনিধিরা বিগ ডেটা টেকনলজি, ডেটা মাইনিং প্রভৃতি ক্ষেত্রে গবেষণা সহ বিভিন্ন ধরনের প্রস্তাব দেন। এছাড়া, স্টার্ট-আপ এবং অতিক্ষুদ্র, ক্ষুদ্র এবং মাঝারি শিল্পোদ্যোগের বিষয়েও এই বৈঠকে আলোচনা হয়। তাছাড়া, কৃত্রিম মেধার ব্যবহার করে বিভিন্ন ধরনের পরিষেবা প্রদান বিষয়েও বৈঠকে আলোচনা হয়।
আজকের বৈঠকে অর্থ সচিব শ্রী সুভাষ গর্গ, রাজস্ব সচিব শ্রী অভয়ভূষণ পাণ্ডে, ব্যয় সচিব শ্রী গিরিশ্চন্দ্র মুর্মু সহ অর্থ মন্ত্রকের উচ্চপদস্থ আধিকারিক ও স্টার্ট-আপ এবং ডিজিটাল অর্থনীতির সঙ্গে সংশ্লিষ্ট বিশিষ্ট ব্যক্তিরা উপস্থিত ছিলেন।
CG/PB/DM
(Visitor Counter : 86
প্রধানমন্ত্রীরদপ্তর
নওরোজ উপলক্ষে প্রধানমন্ত্রীর শুভেচ্ছা
নয়াদিল্লি, ২১ মার্চ, ২০১৯
প্রধানমন্ত্রী শ্রী নরেন্দ্র মোদী নওরোজ উপলক্ষে জাতিকে শুভেচ্ছা জানিয়েছেন।
এক বার্তায় প্রধানমন্ত্রী বলেছেন, “নওরোজ অভিনন্দন! সারা বছর শান্তি ও সমৃদ্ধিতে ভরে উঠুক। সকলে আনন্দে থাকুন, ভালো থাকুন”।
CG/CB/SB
(Visitor Counter : 64
প্রধানমন্ত্রীরদপ্তর
ব্রিকস নেতৃবৃন্দের রিট্রিট বৈঠকে অংশগ্রহণ প্রধানমন্ত্রীর
নতুনদিল্লি ২২ অগাস্ট
প্রধানমন্ত্রী শ্রী নরেন্দ্র মোদী ২২ অগাস্ট, ২০২৩ তারিখে জোহানেসবার্গের সামার প্যালেসে ব্রিকস নেতৃবৃন্দের রিট্রিট বৈঠকে অংশগ্রহণ করেন।
প্রধানমন্ত্রী সামার প্যালেসে পৌঁছলে, তাঁকে উষ্ণ অভ্যর্থনা জানান দক্ষিণ আফ্রিকার
প্রেসিডেন্ট এবং ১৫ তম ব্রিকস শীর্ষ বৈঠকের সভাপতি শ্রী সিরিল রামাফোসা।
রিট্রিট বৈঠকে আন্তর্জাতিক বিভিন্ন বিষয় নিয়ে নেতৃবৃন্দ আলোচনা করেন। বিভিন্ন আন্তর্জাতিক চ্যালেঞ্জের সমাধান সূত্র কী হতে পারে, তা নিয়ে পথ খোঁজার মঞ্চ হল ব্রিকস।
(AC/MP/CS
প্রধানমন্ত্রীরদপ্তর
প্রধানমন্ত্রী ১০ ফেব্রুয়ারি উত্তরপ্রদেশ এবং মহারাষ্ট্র সফর করবেন
প্রধানমন্ত্রী উত্তরপ্রদেশ সরকারের ফ্ল্যাগশিপ বিনিয়োগ শীর্ষ সম্মেলনেরও উদ্বোধন করবেন
প্রধানমন্ত্রী দুটি বন্দে ভারত ট্রেনের যাত্রার সূচনা করবেন – মহারাষ্ট্রের দুটি তীর্থক্ষেত্রের মধ্যে যোগাযোগ স্থাপনের ক্ষেত্রে এই ট্রেন বিশেষ ভূমিকা নেবে
প্রধানমন্ত্রী সান্তাক্রুজ চেম্বুর সংযোগকারী রাস্তা এবং কুরার আন্ডারপাসেরও সূচনা করবেন
প্রধানমন্ত্রী মুম্বাইয়ে আলজামিয়া-তুস-সাইফিয়ার নতুন ভবনের সূচনা করবেন
নয়াদিল্লি, ৮ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী ১০ ফেব্রুয়ারি উত্তরপ্রদেশ ও মহারাষ্ট্র সফর করবেন। সকাল ১০টা নাগাদ প্রধানমন্ত্রী লক্ষ্ণৌ যাবেন। সেখানে তিনি উত্তরপ্রদেশ আন্তর্জাতিক বিনিয়োগ শিখর সম্মেলন, ২০২৩-এর সূচনা করবেন। বেলা ২-৪৫ মিনিট নাগাদ মুম্বাইয়ের ছত্রপতি শিবাজি মহারাজ টার্মিনাস থেকে দুটি বন্দে ভারত ট্রেনের যাত্রার সূচনা করবেন। তিনি দুটি সড়ক প্রকল্পও জাতির উদ্দেশে উৎসর্গ করবেন। এগুলি হল – সান্তাক্রুজ চেম্বুর সংযোগকারী রাস্তা এবং কুরার আন্ডারপাস প্রকল্প। এরপর বিকেল ৪-৩০ মিনিট মুম্বাইয়ের আলজামিয়া-তুস-সাইফিয়া নতুন ভবনের উদ্বোধন করবেন।
প্রধানমন্ত্রী লক্ষ্ণৌতে
প্রধানমন্ত্রী উত্তরপ্রদেশ আন্তর্জাতিক বিনিয়োগ শিখর সম্মেলন, ২০২৩-এর উদ্বোধন করবেন। তিনি আন্তর্জাতিক বাণিজ্য শো এবং ইনভেস্ট ইউপি ২.০-রও উদ্বোধন করবেন।
উত্তরপ্রদেশ আন্তর্জাতিক বিনিয়োগ শিখর সম্মেলন ২০২৩, ১০-১২ ফেব্রুয়ারি পর্যন্ত আয়োজিত হবে। উত্তরপ্রদেশ সরকারের ফ্ল্যাগশিপ বিনিয়োগ শিখর সম্মেলন এটি। নীতি নির্ধারক, শিক্ষাবিদ, চিন্তাবিদ, শিল্পক্ষেত্রের বিশিষ্ট ব্যক্তি এবং বিশ্বের বিভিন্ন স্থানের নেতাদের এক মঞ্চে নিয়ে আসবে এই শিখর সম্মেলন। যৌথভাবে তাঁরা বাণিজ্যের সম্ভাবনা ও সহযোগিতার নানান দিক খতিয়ে দেখবেন।
ইনভেস্টর ইউপি ২.০ একটি সুসংহত এবং চাকুরি-কেন্দ্রিক বিনিয়োগ বাস্তুতন্ত্র। বিনিয়োগকারীদের জন্য এর বিশেষ গুরুত্ব রয়েছে।
মুম্বাইতে প্রধানমন্ত্রী
মুম্বাই-সোলাপুর বন্দে ভারত ট্রেন এবং মুম্বাই-সাঁইনগর শিরডি বন্দে ভারত ট্রেনের যাত্রার সূচনা করবেন প্রধানমন্ত্রী। মুম্বাইয়ের ছত্রপতি শিবাজি মহারাজ টার্মিনাস থেকে এগুলির যাত্রার সূচনা হবে। নতুন ভারতের জন্য উন্নত, কার্যকর, যাত্রীবান্ধব পরিবহণ পরিকাঠামো গঠনের যে স্বপ্ন প্রধানমন্ত্রী দেখেছেন তা পূরণের ক্ষেত্রে এই দুটি ট্রেন হবে এক বিশেষ পদক্ষেপ।
মুম্বাই-সোলা্পুর বন্দে ভারত ট্রেনটি দেশের নবম বন্দে ভারত ট্রেন। বিশ্বমানের এই নতুন ট্রেনটি মুম্বাই এবং সোলাপুরের মধ্যে যোগাযোগ বাড়াতে সহায়ক হবে। এই ট্রেনটির মাধ্যমে সোলাপুরের সিদ্ধেশ্বর এবং আকালকোট তুলজাপুর, পান্ধারপুর ও পুণের নিকটে আলান্দির মধ্যে যোগাযোগ নিবিড় হবে।
মুম্বাই-সাঁইনগর শিরডি বন্দে ভারত ট্রেন হবে দেশের দশম বন্দে ভারত ট্রেন। এটি মহারাষ্ট্রের নাসিক, ত্রম্বকেশ্বর, সাঁইনগর শিরডি, সানি সিঙ্গানাপুরের মধ্যে যোগাযোগ বাড়াবে।
মুম্বাইয়ের সড়ক পথে যাত্রা আরও সহজ করতে ও যানবাহন চলাচলে গতি আনতে প্রধানমন্ত্রী সান্তাক্রুজ চেম্বুর সংযোগকারী রাস্তা  এবং কুরার আন্ডারপাসটি জাতির উদ্দেশে উৎসর্গ করবেন। কুরলা থেকে ভাকোলা পর্যন্ত এই নতুন করিডরটি শহরের পূর্ব ও পশ্চিম প্রান্তের মধ্যে যোগাযোগ ব্যবস্থা মজবুত করবে। কুরার আন্ডারপাস ওয়েস্টার্ন এক্সপ্রেস হাইওয়েতে চলাচলকারী যানবাহনের জন্য বিশেষ সুবিধাজনক হবে। সহজেই জনগণ রাস্তা পেরোতে পারবেন। পাশাপাশি, যানবাহনও বিনা বাধায় চলাচল করতে পারবে।
প্রধানমন্ত্রী মুম্বাইয়ের মারোলে আলজামিয়া-তুস-সাইফিয়া-র নতুন ভবনের উদ্বোধন করবেন। দাউদি বোহরা সম্প্রদায়ের প্রধান শিক্ষা প্রতিষ্ঠান আলজামিয়া-তুস-সাইফিয়া। সৈয়দানা মুফদ্দল সৈফুদ্দিনের নির্দেশনায় এই প্রতিষ্ঠানটিতে পড়াশোনা হয়।
PG/PM/DM/
(
নহারোল অমসুং শান্ন-খোৎনবগী মন্ত্রালয়
ইন্তরনেস্নেল ৱুমেন্স দে ২০২৩ পাংথোক্নবগীদমক শহর ১০দা খেলো ইন্দিয়া দস কা দম তুর্নামেন্ত পাংথোক্লগনি; মশক নায়বা নুপী এথলেতশিংনা নুপীমচাশিংদা য়াইফ পাউজেল পীখ্রে
য়ুথ এফিয়ার্স অমসুং স্পোর্তস মন্ত্রালয়গী স্পোর্তস বিভাগনা ইন্তরনেস্নেল ৱুমেন্স দে ২০২৩ পাংথোকপা ওইনা মার্চ ১০দগী ৩১ফাওবা খেলো ইন্দিয়া দস কা দম থৌরম পাংথোক্কনি। ইন্তরনেস্নেল ইভেন্ত অসি পাংথোক্নবগীদমক অসিগুম্বা স্পোর্তস ইনিসিএতিব অমা পাংথোকপা অসি মসিনা অহানবনি অমদি কেন্দ্রগী মন্ত্রালয়না তুর্নামেন্ত অসি পাংথোক্নবগীদমক লুপা লাখ ৫০গী অপুনবা বজেত অমা সেঙ্কসন তৌখ্রে।
য়ুথ এফিয়ার্স অমসুং স্পোর্তসকী কেন্দ্র মন্ত্রী শ্রী অনুরাগ থাকুর সিংহনা মার্চ ১০দা লৈবাক্কী কোনুংদা লৈরিবা জৱাহরলাল নেহরু স্তেদিয়মদা থৌরম অসি হৌদোকপদা শরুক য়াগনি। তুর্নামেন্ত অসিদা স্পোর্তস মশান্না ১০না লৈবাক্কী তোঙান তোঙানবা শহর ১০দা পাংথোক্কনি। নুপী এথলেত ১৫০০০গী ময়ানা শরুক য়াগনি।
ভারতকী হোক্কী স্তার রানি, বোক্সর নিখত জরীন অমসুং অতোপ্পা কয়া অমা য়াওনা লৈবাক্কী মকোকথোংবা নুপী এথলেতশিংনা শরুক য়ারিবা নুপীমচাশিংগীদমক ভিদিও চীয়ারিং পোস্ত তৌখি অমদি মখোদা য়াইফ পাউজেল পীখি। শক্নায়রবা এথলেত খরনা অখন্নবা লোকেসনশিংদসু থৌরম অসিদা শরুক য়াদুনা নুপী এচিবরশিংবু ফেলিসিয়েতসু তৌগনি। থৌরম অসিগী মনুং চনগদবা স্পোর্তস দিসিপ্লিনশিং অদুদি: খো খো, ৱুশু, রেস্লিং, ফেন্সিং, আর্চরী, স্বিমিং, বাস্কেতবোল, জুদো, এথলেতিক্স অমসুং য়োগসন্নি।
তুর্নামেন্ত অসি শিনবগী মরুওইবা পর্পজদি নেস্নেল/ স্তেত থাক্তা পাংথোকপা কম্পিতিসনশিংদা শরুক য়াবা ফংদবা নুপী এথলেতশিংদা প্লেতফোর্ম ফংহনবনি অমদি য়ৌশিনবা ঙমদ্রিবা জিওগ্রাফিকেল এরিয়াশিংদসু কম্পিতিতিব স্পোর্তস য়ৌহনবনি।
লোকেসনশিংগী পরিংগীদমক মফম অসিদা ক্লিক তৌবীয়ু।
বিদ্যুৎমন্ত্রক
‘মহারত্ন’ কোম্পানির মর্যাদা পেয়েছে আরইসি
নয়াদিল্লি, ২২ সেপ্টেম্বর, ২০২২
আরইসি-কে ‘মহারত্ন’ কেন্দ্রীয় রাষ্ট্রীয় সংস্থার মর্যাদা দেওয়া হয়েছে। ফলে, আরইসি আরও বেশি করে কাজের ক্ষেত্রে এবং আর্থিক ক্ষেত্রে স্বশাসনের অধিকার পেল। গতকাল এ সংক্রান্ত নির্দেশটি দেয় অর্থ মন্ত্রকের অধীন রাষ্ট্রায়ত্ত সংস্থা দপ্তর। ১৯৬৯-এ প্রতিষ্ঠিত আরইসি এবং এনবিএফসি যারা নজর দেয় সারা ভারতে বিদ্যুৎক্ষেত্রে আর্থিক যোগান ও উন্নয়নের ওপর।
আরইসি-এর এই ‘মহারত্ন’ মর্যাদা প্রাপ্তিতে আর্থিক সিদ্ধান্ত নেওয়ার ব্যাপারে কোম্পানি বোর্ডের ক্ষমতা বৃদ্ধি পাবে। ‘মহারত্ন’ কেন্দ্রীয় রাষ্ট্রায়ত্ত সংস্থার বোর্ড আর্থিক যৌথ উদ্যোগ এবং পূর্ণ সত্ত্বাধিকারী শাখা সংস্থার ক্ষেত্রে শেয়ারে লগ্নি করতে পারে। এছাড়াও, ভারত এবং বিদেশে সংযুক্তিকরণ অথবা অধিগ্রহণ করতে পারে। তবে সেক্ষেত্রে সংশ্লিষ্ট কেন্দ্রীয় রাষ্ট্রায়ত্ত সংস্থার নিট সম্পদ ১৫ শতাংশ পর্যন্ত বা একটি প্রকল্পের ক্ষেত্রে ৫ হাজার কোটি টাকা হতে হবে। বোর্ড কর্মীবর্গ এবং মানবসম্পদ ব্যবস্থাপনা ও প্রশিক্ষণ সংক্রান্ত কর্মসূচি প্রস্তুত ও রূপায়ণও করতে পারবে। এর সঙ্গেই আরইসি প্রযুক্তিগত যৌথ উদ্যোগ অথবা অন্য কৌশলগত জোট গড়তে পারবে অন্যদের সঙ্গে।
আরইসি-র সিএমডি শ্রী বিবেক কুমার দেবাঙ্গন জানিয়েছেন, আরইসি-র এই মর্যাদা প্রাপ্তির কারণ তার গ্রহণযোগ্যতা, দৃঢ়তা এবং লাগাতার সাফল্য যা এমনকি, আন্তর্জাতিক কোভিড-১৯ অতিমারীর সময়েও দেখা গেছে। শ্রী দেবাঙ্গন আরও জানিয়েছেন যে ২০২১-২২ অর্থবর্ষে আরইসি সর্বোচ্চ ১০,০৪৬ কোটি টাকা নিট মুনাফা করেছে। তার নিট সম্পদের পরিমাণ দাঁড়িয়েছে ৫০,৯৮৬ কোটি টাকা। ভারত সরকারের ডিডিইউজিজেওয়াই এবং ‘সৌভাগ্য’-র মতো ফ্ল্যাগশিপ কর্মসূচির সাফল্যে আরইসি গুরুত্বপূর্ণ ভূমিকা নিয়েছে। দেশে গ্রামে এবং বাড়িতে বৈদ্যুতিকীকরণে গুরুত্বপূর্ণ অবদান রেখেছে। আর্থিক এবং কাজের ক্ষেত্রে সমস্যা দূরীকরণে বিপণন ক্ষেত্রকে ঢেলে সাজানোর জন্য ‘রিভ্যাম্পড ডিস্ট্রিবিউশন সেক্টর স্কিম’ -এর জন্য আরইসি বর্তমানে নোডাল এজেন্সির ভূমিকা নিচ্ছে।
(PG/AP/DM
সারওরসায়নমন্ত্রক
কোভিড-১৯ এর ক্রমবর্ধমান চাহিদা মেটাতে এক দিনে ৫১,৯৬০ বোতল ফিনাইল তৈরি করে রেকর্ড গড়ল বেঙ্গল কেমিক্যাল অ্যান্ড ফার্মাসিউটিক্যাল লিমিটেড
কোভিড মহামারীর পর থেকে ফিনাইল বিক্রি বেড়ে প্রতি মাসে ৪.৫ থেকে ছয় কোটি টাকায় পৌঁছেছে
নতুনদিল্লি, ২৫শে আগস্ট, ২০২০
কেন্দ্রীয় সার ও রসায়ন মন্ত্রকের অধীনস্থ রাষ্ট্রায়ত্ত্ব সংস্থা বেঙ্গল কেমিক্যাল অ্যান্ড ফার্মাসিউটিক্যাল লিমিটেড  কোভিড-১৯ মহামারীর কারণে বিপুল চাহিদা পূরণে ফিনাইলের উৎপাদন বাড়িয়েছে। বিসিপিএল-এর পশ্চিমবঙ্গে পাটিহাটি কারখানায় এক দিনে ৫১,৯৬০ বোতল ফিনাইল উৎপাদন করে রেকর্ড গড়েছে।
এই বিপুল উৎপাদনের জন্য কেন্দ্রীয় সার ও রসায়ন মন্ত্রী শ্রী ডি ভি সদানন্দ গৌড়া সংস্থার পরিচালক ও কর্মচারীদের অভিনন্দন জানিয়েছেন। বিসিপিএল-এর অর্থ দপ্তরের ডিরেক্টর শ্রী পি এম চন্দ্রাইয়া বলেছেন, ১২০ বছরের এই সংস্থার এটি একটি রেকর্ড। জুলাই মাসে একদিনে ৩৮হাজার বোতল ফিনাইল তৈরি করা হয়েছিল। একমাসে উৎপাদন ক্ষমতা বাড়িয়ে দৈনিক ৫০ হাজার বোতল করা হয়েছে। ২৩শে আগস্ট ৫১,৯৬০ বোতল ফিনাইল উৎপাদন করা হয়েছে।
কোভিড মহামারীর আগে দৈনিক ১৫হাজার বোতল ফিনাইল তৈরি করা হত। সেই সময় মাসে তিন থেকে সাড়ে তিন কোটি টাকার ফিনাইল বিক্রি হত। বর্তমানে তা বেড়ে দাঁড়িয়েছে সাড়ে চার থেকে ছয় কোটি টাকা। স্পষ্টতই কোভিড -১৯ এর কারণে এর চাহিদা যথেষ্ট বৃদ্ধি পেয়েছে।
পরিচ্ছন্নতার জন্য ব্যবহৃত এই পণ্যের চাহিদা মেটাতে কোভিড মহামারীর সময়েও কর্মীরা পূজোর ছুটির আগে অক্টোবর পর্যন্ত রবিবার ও ছুটির দিন সহ রোজ কাজ করছেন। প্রতিদিন ২টি শিফটে কাজ করা হচ্ছে।
ভারতে বেঙ্গল কেমিক্যাল অ্যান্ড ফার্মাসিউটিক্যাল লিমিটেড-ই প্রথম সংস্থা যারা বিভিন্ন গৃহস্থালী, শিল্প এবং ওষুধ তৈরি করে।
CG/CB
(Visitor Counter : 153
বিজ্ঞানওপ্রযুক্তিমন্ত্রক
বাইক চালকদের ব্যবহারোপযোগী বিশেষ ধরনের হেলমেট
নয়াদিল্লি, ২২ অগাস্ট, ২০২২
বাইক চালকদের নিরাপত্তার জন্য হেলমেট পরা বাধ্যতামূলক। কিন্তু, এই হেলমেট দীর্ঘক্ষণ পরে থাকলে অনেক সময় চালকদের শ্বাস-প্রশ্বাসের সমস্যা হয়। বর্তমান যুগে বায়ু দূষণের ফলে বাইক চালকরা নানাবিধ অসুবিধার সম্মুখীন হন।
দিল্লি-ভিত্তিক একটি স্টার্টআপ সংস্থা সিলোজ টেকনোল্যাব – এর প্রতিষ্ঠাতারা এই সমস্যার সমাধানের জন্য একটি বিশেষ হেলমেট উদ্ভাবন করেছেন। এর সাহায্যে বাইক চালকরা বিশুদ্ধ বাতাস পাবেন। সংস্থার অন্যতম প্রতিষ্ঠাতা শ্রী অমিত পাঠক জানান, লক্ষ লক্ষ বাইক চালককে দীর্ঘক্ষণ ধরে গাড়ি চালানোর সময় দূষিত বাতাসের সম্মুখীন হতে হয়। মূলত, যানবাহনের থেকেই নির্গত দূষিত বাতাসের তাঁদের নানারকম সমস্যা দেখা দেয়।
এই সমস্যার সমাধানের জন্য সিলোজ টেকনোল্যাবের উদ্ভাবিত হেলমেটটিতে একটি ব্রাশলেস ডিসি ব্লোয়ার ফ্যান, দূষিত বাতাসকে বিশুদ্ধ বাতাসে পরিণত করতে উচ্চ ক্ষমতাসম্পন্ন ফিল্টার, বৈদ্যুতিন একটি সার্কিট এবং মাইক্রো ইউএসবি চার্জিং পোর্ট রয়েছে। হেলমেটটিকে কখন পরিষ্কার করতে হবে, তা বোঝানোর জন্য সেখানে একটি ব্লু টুথ ব্যবহারোপযোগী অ্যাপ-ও থাকছে।
দেড় কেজি ওজনের এই হেলমেটের মূল্য ধার্য করা হয়েছে ৪ হাজার ৫০০ টাকা। দেশের যে কোনও স্থানে এই হেলমেট পাওয়া যাবে। কেন্দ্রীয় বিজ্ঞান ও প্রযুক্তি দপ্তরের আর্থিক আনুকূল্যে উদ্ভাবিত এই হেলমেটটির প্রাথমিকভাবে নয়ডার সায়েন্স অ্যান্ড টেকনোলজি এন্টারপ্রিনিওর পার্কে পরীক্ষা-নিরীক্ষা চালানো হয়। বর্তমানে এই হেলমেটের বাণিজ্যিক উৎপাদনের জন্য সিলোজ, রয়্যাল এনফিল্ড মোটর সাইলেকস্ – এর সঙ্গে চুক্তিবদ্ধ হয়েছে।
PG/CB/SB
(Visitor Counter : 86